**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 13-Ի N 1337-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

 «Հայաստանի Հանրապետության կառավարության 2020 թվականի օգոստոսի 13-ի N 1337-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունումը բխում է ՀՀ կառավարության 2020 թվականի օգոստոսի 13-ի N 1337-Ա որոշմամբ սահմանված Միքայել խաչատուրի Մարգարյանի ուսումնառության ժամկետի ավարտի փոփոխության անհրաժեշտությունից:

1. **Ընթացիկ իրավիճակը և կարգավորման նպատակը**

 Միքայել Խաչատուրի Մարգարյանը ընդունվել է Գրենոբլի տեխնոլոգիական համալսարանի մագիստրատուրա և այդ կապակցությամբ Հայաստանի Հանրապետության կառավարության 2020 թվականի օգոստոսի 13-ի N 1337-Ա որոշմամբ հաստատված հավելված N 2-ի 4-րդ կետի 4-րդ ենթակետով մինչև ուսումնառության ավարտը՝ 2022 թվականի ձմեռային զորակոչը, նրան տրվել է տարկետում:

 Համալսարան (Գրենոբլ) ժամանելիս հափշտակել են Մ. Մարգարյանի անձնական փաստաթղթերը (անձնագիր, վիզա, բանկային քարտեր): Չունենալով անձնական փաստաթղթեր՝ իր ուսումը սկսել է 2021 թվականի սեպտեմբերին՝ 2020 թվականի փոխորեն, որն էլ պետք է ավարտվի 2023 թվականի դեկտեմբերին` 2022 թվականի փոխարեն: Նշված փոփոխության նպատակն է ապահովել քաղաքացու կրթության իրավունքը՝ համաձայն ՀՀ կառավարության 2018 թվականի ապրիլի 12-ի N 451-Ն որոշմաման 10-րդ կետի, ըստ որի  գիտության և կրթության բնագավառներում նշանակալի նվաճումներ ունեցող քաղաքացուն Հայաստանի Հանրապետության կառավարության որոշմամբ տարկետում տրվում է համապատասխան կրթական ծրագրով ուսումնառության ժամկետով:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից:

**4. Ակնկալվող արդյունքը**

 «Հայաստանի Հանրապետության կառավարության 2020 թվականի օգոստոսի 13-ի N 1337-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունմամբ հնարավորություն կընձեռվի քաղաքացի Մ. Մարգարյանին ավարտելու ուսումնառությունը:

 «Հայաստանի Հանրապետության կառավարության 2020 թվականի օգոստոսի 13-ի N 1337-Ա որոշման մեջ փոփոխություններ կատարելու մասին» Հայաստանի  Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի նախատեսվում:

 **5.** **Նախագիծը չի բխում ռազմավարական փաստաթղթերից:**